**ՆԱԽԱԳԻԾ**

**ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետի, Հայաստանի Հանրապետության քաղաքացիական օրենսգրքի 605-րդ հոդվածի 1-ին, 2-րդ մասերի, Հայաստանի Հանրապետության կառավարության 2018 թվականի մարտի 06-ի N 303-Ն որոշման 3-րդ կետի 3-րդ ենթակետի ա պարբերության, 5-րդ կետի 1-ին ենթակետի, 8-րդ կետի դրութներով և հաշվի առնելով Գյումրի համայնքի ղեկավարի 2018 թվականի հոկտեմբերի 31-ի N 2077-Ա որոշումը՝ **Գյումրի համայնքի ավագանին որոշում է**.

1. Ընդունել, որպես նվիրաբերություն, Հայաստանի Հանրապետության սեփականություն Գյումրի համայնքի վարչական տարածքում 2002-2004 թվականներին Հայաստանի Հանրապետության պետական բյուջեի, Լինսի, Ջոն և Կարեն Հանթսման, Հայաստան համահայկական հիմնադրամների և Ամերիկյան Կարմիր խաչի միջոցներով Հայաստանի Հանրապետության, Հայաստանի Հանրապետության Շիրակի մարզպետարանի սեփականություն հանդիսացող բնակարանները, ինչպես նաև այդ բազմաբնակարան շենքերի զբաղեցրած և սպասարկման համար անհրաժեշտ հողամասի ու ընդհանուր օգտագործման տարածքների նկատմամբ ընդհանուր բաժնային սեփականության իրավունքը:
2. Հանձնարարել Գյումրու համայնքապետարանի աշխատակազմի բնակտնտեսության և համատիրությունների համակարգման բաժնին՝ ապահովել գույքի հանձնման-ընդունման աշխատանքների կատարումը և նվիրաբերության պայմանագրի կնքումը:
3. Պայմանագրերի նոտարական վավերացման և պայմանագրերից ծագող իրավունքների պետական գրանցման հետ կապված ծախսերը իրականացնել Հայաստանի Հանրապետության Շիրակի մարզի Գյումրի համայնքի բյուջեի միջոցների հաշվին:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա.ՊԱՊԻԿՅԱՆ**

**Ա. ՀԱԿՈԲՅԱՆ**

**Հ.ԳԵՎՈՐԳՅԱՆ**

Կատարող` Մ.Դավթյան

**ՀԻՄՆԱՎՈՐՈՒՄ**

**ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

****Որպես նվիրաբերություն գույք ընդունելու մասին որոշման ընդունումը պայմանավորված է Հայաստանի Հանրապետության կառավարության 2018 թվականի մարտի 6-ի «Հայաստանի Հանրապետության Շիրակի մմարզի Գյումրու, Անիի և Լոռու մարզի Սպիտակի, Վանաձորի, Ստեփանավանի համայնքներին գույք նվիրաբերելու, ՀՀ կառավարության 2011 թվականի հունիսի 23-ի N 925-Ն ու 2016 թվականի մարտի 17-ի N 332-Ն որոշումներում փոփոխություններ կատարելու և ՀՀ Պաշտպանության նախարարությանն իրավասություն վերապահելու մասին» N 303-Ն որոշման պահանջների կատարումն ապահովելու անհրաժեշտությամբ:

**ՏԵՂԵԿԱՆՔ**

**ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

****Որպես նվիրաբերություն գույք ընդունելու մասին որոշման ընդունմամբ Գյումրի համայնքի 2018 թվականի բյուջեում էական փոփոխություններ` ավելացումներ կամ նվազեցումներ չեն նախատեսվում: